نئی جہت کا شاعر رومان ثاقب

رومان ثاقب نئے دور کا ایک گم نام شاعر ہے۔جس کی شاعری دورِ جدید کی رعنائیوں اور خوشبوؤں کا جدید امتیاز ہے۔
جس میں درد بھی ہے محبوب کا وصال بھی حاصل ہے اور فراق کا کرب بھی۔

"تیرے آنے کی چاہ ہے
کب سے بے تاب بیٹھا ہوں
سوچوں کا چرخہ کاتے
خواب نگر کا مسافر بنا ہوں
بھولی یادوں کا سہارا لئے
اترا اترا چہرہ لئے
آئینہ تک رہا ہوں
ہاتھوں میں سگریٹ لئے
دونوں انگلیوں سے کھیلتے کھیلتے
بے بس بیٹھا ہوں
دیکھ میں کتنا تنہا ہوں"

نظم سرائی ہو یا غزل گوئی ہر میدان میں قلم آزمائی کی گئی۔

"رہتی ہے میرے آس پاس خوشبو تیری
رہتا ہوں نہال میں یادوں میں تیری
گزرتے ہیں روز و شب چاہ میں تیرے
رس گھلتا محسوس ہو باتوں میں تیری
اٹھتی ہے نگاہ بس ڈھونڈنے میں تیرے
سانس سانس پگھلتی ہے چاہتوں میں تیری
ہاتھوں کی لمس میں لمحے وار دوں
زندگی گزار دوں سانسوں میں تیری "

اسی طرح اور جگہ کہا گیا۔۔۔۔۔۔

آخری سگریٹ ختم ہونے کا غم
تجھ سے جدا ہونے جتنا لگا
وہی شدت وہی چاہ
جذبات میں روندھی ہوئی
یادوں کا جھروکا بنی ہوئی
دھواں دھواں سا عکس لئے
مہیب اندھیرے میں
گُھپ جدائیاں لائے
وہ تڑپ وہ درد
میرا مقدر بنا ہوا
جانے کیا مماثلت ہے دونوں میں
تیرا غم جاتا نہیں
دونوں انگلیوں کی پوروں سگریٹ دبائے
نڈھال ہو رہا ہوں
آخری کش کا غم کھائے جا رہا ہے